TEHYN PORIN SEUDUN YKSITYISALAN AMMATTIOSASTO 254 RY

TOIMINTAKERTOMUS VUODELTA 2010

Ammattiosaston tarkoituksena on toimia terveydenhuollon piirissä toimivien henkilöiden etujärjestönä.

Pyrimme kartoittamaan yksityiseen työsuhteeseen liittyviä ongelmia, pohtimaan niiden ratkaisua ja ehkäisemään näitä ongelmia lisäämällä jäsenten tietoutta työaikalainsäädännöstä ja työsopimusasioista.

Ammattiosasto järjestää myös virkistystoimintaa jäsenilleen.

JÄSENKUNTA

Jäsenkuntaan kuuluu Porin seudun yksityisalalla toimivia terveydenhuollon koulutuksen saaneita ammattilaisia.

HALLINTO

Ammattiosaston hallitus kokoontui vuonna 2010 yhteensä kuusi kertaa.

Ao:n sääntömääräinen kevätkokous pidettiin 26.3.2010 Ravintola Merimestassa, Reposaaressa.

Ao:n sääntömäärinen syyskokous pidettiin 12.11.2010 Ravintola Wanha Juhanassa.

VIRKISTYSTOIMINTA

Jäsenillä on edelleen ollut mahdollisuus kunnonkohotukseen Kuntoklubi Piukoissa Paikoissa sekä Porin uimahallissa ja maauimalassa edulliseen jäsenhintaan. Sen lisäksi mukaan on otettu uusia paikkoja, kuten esim. Happy Dance.

Irinan konserttiin 17.10.2010 Porissa käytettiin 25 lippua.

AMMATILLINEN EDUNVALVONTA

Ammattiosaston nettisivut uudistuivat ja käyttöönotto-koulutuksen jälkeen uudet sivut avautuivat nettiin.

Kevään koulutukseen Naantalissa 16.-17.4.2010 osallistui ao:n jäseniä.

Suomi Areenalla 21.7.2010 ao 254 hallituksen jäsenet osallistuivat tapahtumaan Tehyn toimipisteessä.

Lisäksi ao.n jäsenet osallistuivat mm. seuraaviin koulutuksiin:

- ao:n taloudenhoito 16.10.2010

- open dora 20.10 2010

- lähihoitajien jäsenilta 19.10.2010

TIEDOTUS

Ammattiosasto tiedotti toiminnastaan Tehy-lehdessä, puhelimitse, jäsenkirjeitse, yhdysjäsenten kautta ja netin välityksellä.